b'\n_START_ARTICLE_\n\xc5\xa0olta\n_START_SECTION_\nGeografija\n_START_PARAGRAPH_\n\xc5\xa0olta le\xc5\xbei zahodno od Bra\xc4\x8da in ima povr\xc5\xa1ino 51,9 km\xc2\xb2, dol\xc5\xbeina obale meri 79,450 km. Najvi\xc5\xa1ji vrh Vela Stra\xc5\xbea le\xc5\xbei pri naselju Gornje Selo in dose\xc5\xbee vi\xc5\xa1ino 237 mnm._NEWLINE__NEWLINE_ _NEWLINE_V notranjosti zahodnega dela otoka se razprostira okoli 6 km dolgo in do 2\xc2\xa0km \xc5\xa1iroko kra\xc5\xa1ko polje zasajeno z raznimi kulturami. Vzdol\xc5\xbe zaliva Maslinica se nahaja sedem manj\xc5\xa1ih oto\xc4\x8dkov. Glavno mesto otoka je naselje Grohote. Otok je  bogat s floro in favno. Na otoku \xc5\xbeivi preko 100 vrst raznih \xc5\xbeivali  (ptice, divje svinje, zajci itd.)_NEWLINE_Klima je sredozemska s povpre\xc4\x8dno januarsko temperaturo 7,2 \xc2\xb0C, povpre\xc4\x8dna julijska pa zna\xc5\xa1a 26,1 \xc2\xb0C. Najmanj de\xc5\xbeja pade v poletnih mesecih._NEWLINE_Apnen\xc4\x8dasta obala je prete\xc5\xbeno strma in kamnita, posebno \xc5\xa1e na ju\xc5\xbeni strani otoka. Severozahodna obala je porasla z gostim grmovjem in izpostavljena severnim vetrovom, predvsem burji. Tu se nahajata najve\xc4\x8dja zaliva na otoku Roga\xc4\x8d in Ne\xc4\x8dujam. Jugozahodni del je pokrit z makijo in nizkim borovim gozdom, medtem ko je vzhodni del kamnit. Zalivi zahodne obale so pred vetrovi za\xc5\xa1\xc4\x8diteni s skupino sedmih otokov. V zalivu Maslinica, ki je izpostavljena le severozahodnim vetrovom je naravno sidri\xc5\xa1\xc4\x8de in zakloni\xc5\xa1\xc4\x8de za jadrnice in manj\xc5\xa1e ladije._NEWLINE_Na otoku so tri trajektna pristani\xc5\xa1\xc4\x8da, ki le\xc5\xbeijo v naseljih Roga\xc4\x8d, Ne\xc4\x8dujam in Stomorska\n_START_SECTION_\nPrebivalstvo\n_START_PARAGRAPH_\nNa otoku stalno \xc5\xbeivi 1700 prebivalcev (popis 2011)\n_START_SECTION_\nNaselja\n_START_PARAGRAPH_\nMesta in ve\xc4\x8dja naselja na otoku so: Maslinica, Ne\xc4\x8dujam, Stomorska, Roga\xc4\x8d, Grohote, Gornje Selo, Srednje Selo in Donje Selo.\n_START_SECTION_\nZgodovina\n_START_PARAGRAPH_\nOtok prvi\xc4\x8d omenja Pseudoskilakis v 4. pr. n. \xc5\xa1t. pod imenom Olyntha. Rimljani so ga imenovali Solenta, v splitskem statutu iz 14. stol. pa se omenja kot Solta._NEWLINE_Na otoku so na razli\xc4\x8dnih lokacijah na\xc5\xa1li ostanke ilirskih naselij  in utrdb (Gradac, Vela Stra\xc5\xbea, Laze pri Grohotah, Zadoci, Brda), ter naselij iz rimske dobe (Roga\xc4\x8d, Grohote, Ne\xc4\x8dujam, Bujne pri Donjem Selu, in Starine pri Gornjem Selu). V 7 stol., ko so Slovani in Avari poru\xc5\xa1ili Solin, se je del prebivalcev Solina umaknil na \xc5\xa0olto. V srednjem veku so otok 1387 in 1418 napadli bene\xc4\x8dani. Srednjeve\xc5\xa1ki spomeniki stojijo na grohotskem polju (cerkev sv. Mihovila), v Dolnjem Selu, Ne\xc4\x8dujmu, in Stomorici nad Stomorem (benedektinski samostan).'